Europa er i endring, og ofte blir jeg redd for at nye dramatisk endringer er på vei. Vi har de siste årene sett tilløp til frykt, sosial uro og store politiske endringer. Tradisjonelle og konservativ partier har blitt utfordret av innvandringsfiendtlighet og nasjonalisme. De fleste av oss prøver fortsatt å orientere oss i denne nye virkeligheten, få oversikt og innsikt, forstå hva endringene betyr, spesielt for oss. Noen ganger blir jeg derfor forundret over hvor avklarte og sterke oppfatninger enkelte har til det europeiske samarbeidet.

Jeg var 17 år da Berlinmuren falt. Europas tragiske historie var min barnelærdom. Jeg ser på samarbeidet i EU som et framskritt. Jeg tror det er bedre at landene kommer sammen for å finne løsninger enn at de ender opp med å gå mot hverandre og bygge murer. I dag gir EØS-avtalen forutsigbare rammer for vårt næringsliv og arbeidsplassene til våre medlemmer.

Men Storbritannias beslutning om å melde seg ut av EU vil ha betydelige konsekvenser for EU-samarbeidet. Resultatet av de forhandlingene som nå skal gjennomføres mellom Storbritannia og EU vil også få konsekvenser også for Norge.

Storbritannia er en av Norges største handelspartnere både for varer, tjenester og investeringer.

* Storbritannia er det viktigste enkeltmarkedet for norsk tjenesteeksport,
* Storbritannia er det viktigste utenlandske enkeltmarked for norsk skipsfartsnæring.
* Storbritannia er den nest største utenlandske investoren i Norge.

Når Storbritannia går ut av EU, vil EØS-avtalen ikke lenger være grunnlaget for handelen mellom Norge og Storbritannia. Samtidig forutsetter, etter min mening, vår økonomiske integrasjon med Storbritannia at vi må ha et avtaleverket som må være langt mer omfattende enn det som følger av WTO eller en tradisjonell handelsavtale.

Kravet om en sterkere regulering av arbeidsinnvandring og ønsket om en mer liberal lovgivning for arbeidslivet sto sentral da Storbritannia sa ja til Brexit. Avtalen som i løpet av noen år kommer mellom Storbritannia og EU vil derfor kunne endre grunnlaget for en videre utvikling av EU og forutsetningene for EUs arbeidslivspolitikk.

LO har en stor oppgave knyttet til å følge denne utviklingen, og påvirke hvordan dette trekantforholdet utvikler seg i løpet av denne kongressperioden. Jeg har derfor fremmet forslag til tillegg i den næringspolitiske uttalelsen i tråd med dette.

Og opprettholder Fellesforbundets forslag Opprettholder Forslags nr: 8296: Kulepunkt 2 på linje 253 endres ved at setningen *«En slik forrang må avklares mellom EØS-avtalens parter.»* strykes.